cyanic-selkie/wikianc huggingface dataset:
অতুলকৃষ্ণ মিত্র
প্রথম জীবন
অবিভক্ত ভারতের কলকাতায় ২২ নভেম্বর ১৮৫৭ সালে অতুলকৃষ্ণ মিত্র জন্মগ্রহণ করেন। সিপাহী বিদ্রোহে র সময় অতুলকৃষ্ণ এর পরিবার কলকাতা ছেড়ে কোন্নগরে বসবাস শুরু করেন। অতুলকৃষ্ণ গ্রামেরই বঙ্গবিদ্যালয়ে পড়াশোনা করেন । কলকাতা এবং মামার বাড়ির কাছে ইংরেজি-সাহিত্য, ইতিহাস প্রভৃতি বিষয়ে শিক্ষা গ্রহণ করেন ।
কর্মজীবন
তরুণ বয়সেই তৎকালীন বিখ্যাত নাট্যকারীদের অভিনয় দেখে উৎসাহিত হয়ে সমবয়স্ক কয়েকজন তরুণকে নিয়ে অপেশাদারী নাট্যদল তৈরি করেন এবং অভিনয়ের জন্য পাগলিনী নামে একটি নাটক রচনা করেন। উনিশ শতকের শেষের দিকে এবং বিশ শতকের গোড়ার দিকে তিনি সংক্ষিপ্ত গীতিনাট্য রচনা করেছিলেন। ১৮৭৭-১৮৮০ সালে তাঁর রচিত কয়েকটি গীতিনাট্য ন্যাশানাল থিয়েটারে অভিনীত হয়েছিল। ১৮৮৭ সালে এমারেল্ড থিয়েটার প্রতিষ্ঠিত হয়েছিল সেখানে তাঁর রচিত বহু নাটক মঞ্চস্থ হয়েছিল । পরে তিনি ওই থিয়েটারের ম্যানেজার হয়ে যান । তিনি আন্দোলন মাসিক পত্রিকার সম্পাদক ছিলেন এছাড়া তিনি ১৮৯৬ সালে সাপ্তাহিক বসুমতীর প্রতিষ্ঠার সময় থেকে পরিচালনার দায়িত্ব পেয়েছিলেন। ১৯১১ সালে মিনার্ভা ও কোহিনূর থিয়েটারের গীতিনাট্যকার ছিলেন।
অতুলকৃষ্ণ অপেরা-গীতিনাট্যের ইতিহাসে উল্লেখযোগ্য ছিলেন । তিনি গীতিনাট্যকার হিসাবেই খ্যাতি অর্জন করেন। সংলাপধর্মী দ্বৈতসংগীত রচনাতে তিনি সিদ্ধহস্ত ছিলেন। তিনি ৪০ টি নাটক রচনা করেন। অপরেশচন্দ্র মুখোপাধ্যায় তাঁর প্রসঙ্গে বলেছেন : "অতুলবাবুর অপেরা লিখিবার হাত ছিল খুব ভাল। তিনি শিরী-ফারহাদ হইতে আরম্ভ করিয়া মিনার্ভায় যে কয়খানি বই দিয়াছিলেন তার এক খানিও ফেল হয় নাই"। এছাড়া তিনি চিত্রশালা নামে একখানি উপন্যাস রচনা করেন এবং বঙ্কিমচন্দ্রে র দেবী চৌধুরাণী এবং কপাল কুন্ডলা র নাট্যরূপ দান করেছিলেন ।
বিহুগীত
প্রত্যেক অসমীয়ার বাপতিসাহোন উৎসব বিহুর সময়ে গাওয়া পরম্পরাগতভাবে চলে আসা গীতিসমূহকে বিহুগীত বলা হয় । বর্তমান সময়ে বিহুগীত এবং বিহুনাম দুটিকেই সমার্থক শব্দ হিসাবে ব্যবহার করা হয়৷ অসমীয়া জনজীবনের সঙ্গে জড়িত সকল বিষয়ই বিহুগীতিতে স্থান লাভ করেছে৷ মুখ্যতঃ পরম্পরাগত বিহু অনুষ্ঠানগুলির আধারে বিহুনামগুলি রচিত এবং পরিবেশিত হয়ে আসছে৷ এমন পরম্পরাগত বিহু অনুষ্ঠান হচ্ছে: রাতি বিহু, দিনের ভাগে বড় গাছের তলা, পথের এবং জুপজুপীয়া হাবিয়নিতে মরা গাছতলার বিহু ওরফে গাভরু বিহু ওরফে চেনেহী বিহু ওরফে মাইকী বিহু ওরফে জেং বিহু এবং গৃহস্থর চাতালে মরা হুঁচরি৷
রাতিবিহু এবং গাছতলার বিহুর বিহুনাম
রাতিবিহু এবং গাছতলার বিহুতে বিহুনামের এক একটি ফাঁকের পর সেইফাঁকে সকলে গাইত৷ সঙ্গে বাজানো হত টকা এবং হাত চাপড়ে৷ রাতিবিহুর প্রচলিত বিহুনাম গাওয়া অন্য একটি ধরন ছিল যোরানাম৷ একফাঁকে বিহুনামের উত্তর হিসাবে তার পরের ফাঁকে বিহুনাম গাওয়া হত৷ রাতিবিহু এবং গাছতলার বিহুর বিহুনামগুলি রচিত হত দুলড়ী ছন্দের দুটি পংক্তিতে৷ প্রায়শ বিহুনামের ফাঁকে ব্যবহৃত হত উপমার, অর্থাত অতি পোনপটীয়াভাবে বা প্রত্যক্ষভাবে না বলে একটি উপমার মাধ্যমে একটি ভাব একফাঁকে নাম/গীতির দ্বারা প্রকাশ করা হত৷
হুঁচরি অনুষ্ঠানের বিহুনাম
হুঁচরি অনুষ্ঠানে প্রধানত দুচাপরীয়া তালে বিহুনাম গাওয়া হয়৷ হাত চাপড়ে এবং টকার ছাড়াও বিহুনাম গাইতে ঢোল সঙ্গত করা হয়৷ হুঁচরি অনুষ্ঠানে সাধারণত একটি মূল বিহুনাম বা জাত থাকে৷ যা প্রথমে একজন নামতি লাগিয়ে দেন এবং তারপর সকলে একসাথে গায়৷
জনপ্রিয় বিহুগীতি
পর্বতর ঢেকীয়া লিহিরি লিহিরি
দেখিলে ল’বর মন যায়,
অতি চেনেহের ব’হাগর বিহুখন
হাততে মলঙি যায়।
আ দেন যালৈ মই নেযাওঁ সেইখনলৈ
বা পারে ছবুরি গালি,
সাইলাখ তিঁয়হের জালি।
তিতাকৈ কেরেলা খালেহে বুজিবা
মুখত কেনেকুবা লাগে,
মরম কেনেকুবা দিলেহে বুজিবা
বুকুত কেনেকুবা লাগে।
চাপড়ে চাপড়ে তোলো মই বাবরি
পুরণিকলীয়া কচু,
যাকে চাব খোজো তাকে মই নেদেখো
কিনো জু লগা চকু।
কচুটেঙা ঢেঁকীয়া বিলাহী বেঙেনা
জুতি লগাই লগা খাবা,
রাতিরে রাতিটি দুার দাং খুলি থ’ম
বিরালী যাওয়াদি যাবা।
শদেয়া পাররে আলি,
কেঁচাই খাওঁ কেঁচাই খাওঁ নকর সোনামুবা
নহওঁ ম তিয়ঁহের জালি।
দীঘলী বজারর পাভমাছ কিনি নি
খরিচ টেঙা দিয়ে রান্ধো,
খাবরে সময়ে তো পর্যন্ত মনত পরে
ভাতর পাতত বসে কান্দো।
ঢাপরে বেঙেনা চাপর ঐ নাচনী
আমারে নাচনী লহঙে পহঙে
আনরে নাচনী চাপর।
গেলাকৈ কোমোরা পানী ঐ লাহরী
এইজনী নাচনী আমাকো নালাগে
নিয়ক বরেঘরে টানি।
লাও পর্যন্ত বলে হেন্দালি তৈরি করেলো
বগালে বঙালী পূরৈ,
তোমাক পামে বলে মই আশা করা নাই
তুমি হলা বহুতর দূরৈ।
বেঙেনা ঢপলা পাত,
বয়স ভাটি দিলে বিহুকো নালাগে
আনন্দ নাথাকে গায়ে।
কুকুরাই খুঁচরি খায়,
অতিকৈ চেনেহের ব’হাগর বিহুখন
ধনে দিয়ে রাখোতা নাই।
ভঁরালর টুপতে কেরেলা বগালে
কোমোরা বগালে চালত,
জীবনে মরণে নেরিবা লাহরী
নেরিবা বিপদর কালে।
চাইনো চাই থেকেলে হাবিয়াস নপলায়
নেখালে নুগুচে ভো্‌ক,
কিনো খা যাবি বালিহাটর বেঙেনা
দলিয়াই দিয়ে যাম তোক।
চ’তে গিয়ে গিয়েয়ে- নয়া নদী নয়া কুল
ব’হাগে পালেহি- নয়া নদী নয়া কুল
ফুলিলে বাবরি ফুলেহে- নয়া নদী নয়া কুল
খোপাত মারে কপৌফুল, ফুলি আছে নাহের ফুল
হাততে ঐ, হাততে ঐ জেতুকার, হাততে ঐ জেতুকার বো্ল।
তোমারে সঙ্গে- নয়া নদী নয়া কুল
মরো যদি মরিম মই- নয়া নদী নয়া কুল
ছেড়ে যাম নিজেরে কুলেহে- নয়া নদী নয়া কুল
অ’ হায় হায়,
বান্ধিলে চেনাইখন- অ’ জোনে জোনালী
লোহারে শলখা মারি জোনে জোনালী
জোনর আগত তরাখন, ওলাই আহা চেনাইখন
আমাকে বান্ধিলে- অ’ জোনে জোনালী
সমাজের বান্ধোনে- অ’ জোনে জোনালী
দুটি দেহা দুদিকে করে জোনে জোনালী
জোনর আগত তরাখন, ওলাই আহা চেনাইটি
জাঁজী নৈক ভেটিলে- অ’ জোনে জোনালী
জোঙে ঐ জাবরে- অ’ জোনে জোনালী
লুইতক ভেটিলে কোনে জোনে জোনালী
বিহুনো মারিবলৈ, বিহুনো মারিব পর্যন্ত যাঁও।
এন্নেই
এনয়ে (Еней)একটি ইউক্রেনীয় রক ব্যান্ড যেটি মৌলিক সঙ্গীত চর্চা করতো। ইভান কোটলিয়ারেভস্কির সাহিত্য কর্মগুলোর এক বিখ্যাত চরিত্র, অ্যানিয়াসের নামানুসারে এটির নামকরণ করা হয়েছিল।
ইতিহাস
১৯৬০ এর দশকে কিয়েভের স্পেশাল মিউজিক স্কুলের ছাত্ররা ইউক্রেনীয় সুরকার মাইকোলা লাইসেঙ্কোর নামে একটি ব্যান্ড গঠন করে। তারা প্রাথমিকভাবে বিভিন্ন ইউক্রেনীয় লোকগানের অন্যরকম কভার করত। পরে তারা দ্য বিটলসের শেষ দিককার কাজগুলির সাথে পরিচিত হন এবং বাখ এবং খাচাতুরিয়ানের কাজগুলিকে পুনর্বিন্যাস করতে শুরু করেন। ১৯৭১ সালে পেট্রিনেনকো এবং ব্লিনোভ ব্যান্ডটি ছেড়ে ডিজভোনি নামে নতুন একটি ব্যান্ড গঠন করে। ব্যান্ডটি নতুন ধারা ব্লুজ এবং সোল নিয়ে পরীক্ষানিরীক্ষা শুরু করে। ১৯৭২ সালে ব্যান্ডটি "বুর্জোয়া-জাতীয়" লেবেলযুক্ত হয়ে সোভিয়েত ইউনিয়নে নিষিদ্ধ হয়। ফলস্বরূপ, সমস্ত বিদ্যমান রেকর্ড এবং রেকর্ডিং ধ্বংস করা হয়েছিল। এর পরে ব্যান্ডটি ১৯৭৪ সাল পর্যন্ত আন্ডারগ্রাউন্ডে চলে।তখন ডিজভোনি এর সাথে নতুন ভোকাল-ইনস্ট্রুমেন্টাল ব্যান্ড ডেকোরেটিভ ট্রেইল একীভূত হয়। ব্যান্ডটি Ukr-contsert এ গৃহীত হওয়ার পর এটির নাম পরিবর্তন করে রোনো (Hrono) রাখা হয়। ১৯৭৭ সালে দলটি আবার এন্নেই নামে পরিচিত হয়। কিছু সময়ের পরে, এনিয়ে ভেঙে যায় এবং এর সদস্যরা যার যার মতো বিভিন্ন ব্যান্ডে যোগ দেয়। পেট্রিনেঙ্কো পরবর্তিতে তার নিজস্ব ব্যান্ড রোনো তৈরি করে।
রৈখিক কাম্যতমকরণ
রৈখিক কাম্যতমকরণ ফলিত গণিতের একটি ক্ষেত্র ও একটি শক্তিশালী গাণিতিক কাম্যতমকরণ কৌশল যেটি ব্যবহার করে কোনও জটিল সমস্যার সম্ভাব্য সেরা সমাধান নির্ণয় করা হয়, অর্থাৎ সমস্যাটির গাণিতিক প্রতিমানে (মডেল) উপস্থিত বিভিন্ন চলরাশির কাম্যতম মান নির্ণয় করা হয়, যেখানে ঐ চলরাশিগুলির মধ্যে সরলরৈখিক সম্পর্ক বিদ্যমান।
এই কৌশলটিতে সমস্যাটির একটি গাণিতিক প্রতিমান (মডেল) নির্মাণ করা হয়, যেটিতে একটি লক্ষ্য অপেক্ষক (অবজেক্টিভ ফাংশন) ও বাধ্যতাগুলি সংজ্ঞায়িত করা থাকে। লক্ষ্য অপেক্ষকটি হল একটি রৈখিক সমীকরণ যেটি দ্বারা কাম্যতমকরণের জন্য প্রয়োজনীয় রাশিটিকে (অর্থাৎ যেটির সর্বোচ্চকরণ বা সর্বনিম্নকরণ করা দরকার), যেমন মুনাফা, আয় বা ব্যয়কে নির্দেশ করা হয়। বাধ্যতাগুলিকে কতগুলি রৈখিক সমীকরণ বা অসমতার একটি সংগ্রহ বা সেট দিয়ে নির্দেশ করা হয়, যেগুলি সমস্যার সীমাবদ্ধতা বা আবশ্যকীয়তাগুলিকে (যেমন সম্পদের লভ্যতা, উৎপাদনের ক্ষমতা, চাহিদা, ইত্যাদি) সংজ্ঞায়িত করে। যদি রৈখিক কাম্যতমকরণটি বাস্তবায়নযোগ্য হয়, তাহলে ঐ রৈখিক বাধ্যতাগুলি একটি বাস্তবায়নযোগ্য অঞ্চলকে সংজ্ঞায়িত করে, যে অঞ্চলটিতে অসীম সংখ্যক বাস্তবায়নযোগ্য সমাধান থাকতে পারে। জ্যামিতিকভাবে অঞ্চলটি একটি উত্তল বহুপার্শ্বিক জ্যামিতিক বস্তু (পলিটোপ) হয়ে থাকে। রৈখিক কাম্যতমকরণের লক্ষ্য হল এই গাণিতিক প্রতিমানটির উপরে কলনবিধি (অ্যালগোরিদম) ব্যবহার করে বিদ্যমান প্রাথমিক সমাধানটির পৌনঃপুনিক উন্নয়ন সাধন করে শেষ পর্যন্ত কাম্যতম সমাধানটি নির্ণয় করা, যেটির আর উন্নতিসাধন সম্ভব নয়। কাম্যতম সমাধানটি হল সিদ্ধান্ত চলরাশিগুলির সেইসব মানের সমাহার যেটি সমস্ত বাধ্যতা সন্তুষ্ট করে লক্ষ্য অপেক্ষকের মান কাম্যতম (সর্বোচ্চ বা সর্বনিম্ন) করতে পারে। জ্যামিতিকভাবে লক্ষ্য অপেক্ষকটি বাস্তবায়নযোগ্য অঞ্চলের একটি শীর্ষবিন্দুতে সর্বোচ্চ বা সর্বনিম্ন মান অর্জন করে। রৈখিক কাম্যতমকরণে সর্বাধিক ব্যবহৃত কলনবিধিটি হল সিমপ্লেক্স পদ্ধতি; এছাড়া অভ্যন্তরীণ বিন্দু পদ্ধতি ও উপবৃত্তক পদ্ধতিও ব্যবহার করা হতে পারে।
রৈখিক কাম্যতমকরণের ইংরেজি পরিভাষাটি হল "লিনিয়ার অপটিমাইজেশন" (Linear optimization), তবে চিরায়তভাবে এটিকে "লিনিয়ার প্রোগ্রামিং" (Linear programming) বলা হয়ে থাকে, যার সাথে কম্পিউটার প্রোগ্রামিংয়ের কোনও সম্পর্ক নেই। এখানে "প্রোগ্রামিং" বলতে কোনও সমস্যা সমাধানের উদ্দেশ্যে বাস্তবায়নযোগ্য (feasible) কর্মপরিকল্পনাগুলি (program of action) থেকে সেরা বা কাম্যতমটি বের করাকে বোঝানো হয়। রৈখিক কাম্যতমকরণ ব্যবহার করা হলে এই সেরা কর্মপরিকল্পনা নির্ণয়ের পদ্ধতিকে চিরায়তভাবে ইংরেজিতে "লিনিয়ার প্রোগ্রাম" (Linear program) বলে। রৈখিক কাম্যতমকরণকে অতিরিক্ত বাধ্যতা ও অরৈখিক লক্ষ্য অপেক্ষক অন্তর্ভুক্ত করার মাধ্যমে সম্প্রসারিত করা হতে পারে, এভাবে সেটি আরও উন্নত কাম্যতমকরণ কৌশল যেমন অরৈখিক কাম্যতমকরণ, পূর্ণসংখ্যা কাম্যতমকরণ, দ্বিঘাত কাম্যতমকরণ, ইত্যাদির ভিত্তি হিসেবে কাজ করতে পারে।
রৈখিক কাম্যতমকরণ সরকারি, বেসরকারি ও সামরিক খাতে সিদ্ধান্ত গ্রহণের জন্য একটি মূল্যবান হাতিয়ার। পরিক্রিয়াদি গবেষণাবিদ্যা, অর্থশাস্ত্র, প্রকৌশল ও ব্যবস্থাপনা বিজ্ঞানে এর ব্যাপক ও বহুবিধ প্রয়োগ আছে, যেখানে কৃষি, শিল্পকারখানায় উৎপাদন, পরিবহন, পণ্য স্থানান্তর বিদ্যা, অর্থসংস্থান, শক্তি, টেলিযোগাযোগ ও অন্যান্য অনেক ক্ষেত্রে সম্পদের বণ্টন, উৎপাদন পরিকল্পনা, পরিসংখ্যাপত্র ব্যবস্থাপনা, বিনিয়োগ তালিকার কাম্যতমকরণ, সরবরাহ শৃঙ্খল ব্যবস্থাপনা, প্রেরণপথ নির্ণয় (রাউটিং), সময়সূচি নির্ণয়, বরাদ্দকরণ ও অন্যান্য সিদ্ধান্ত-গ্রহণ সমস্যার কাম্যতম সমাধান বের করা হয়। এভাবে আধুনিক সমাজে সীমিত সম্পদ ও অর্থের অপচয় ব্যাপকভাবে হ্রাস করে সেগুলির সবচেয়ে দক্ষ ব্যবহার করে বিভিন্ন উদ্দীষ্ট লক্ষ্যপূরণ করে কোনও প্রতিষ্ঠান, অর্থনীতি, শিল্পকারখানা, [[যুদ্ধ], ইত্যাদি পরিচালনা করা যায়।
নোয়েল কেম্ফ মার্কাদো জাতীয় উদ্যান
নোয়েল কেম্ফ মার্কাদো জাতীয় উদ্যান (Parque nacional Noel Kempff Mercado) বলিভিয়ার হোস মিগুয়েল দে ভেলাস্কো প্রদেশের সান্তা ক্রুজ ডিপার্টমেন্ট ও ব্রাজিল সীমান্তবর্তী জাতীয় উদ্যান।
বিবরণ
নোয়েল কেম্ফ প্রায় ৭৫০,০০০ হেক্টর ভূমি নিয়ে গড়ে উঠেছে। এর অধিকাংশই সেরানিয়া দে হুয়ানচাকা এলাকায়। ব্রাজিলীয় শিল্ড ও বলিভিয়ার সান্তা ক্রুজ ডিপার্টমেন্টের উত্তর-পূর্বাংশে এর অবস্থান। এর পূর্বদিকে রিও ডি ইতেনেজ এবং উত্তরাঞ্চলীয় সীমান্তবর্তী ব্রাজিল থেকে এটি পৃথক করেছে। ১৯৯৭ সালে ব্রাজিলের মাতো গ্রোসো রাজ্যে প্রতিষ্ঠিত সেরা রিকার্ডো ফ্রাঙ্ক স্টেট পার্কে এর ১৫৮,৬২১ হেক্টর (৩৯১,৯৬০ একর) জমি যুক্ত হয়েছে। আমাজনের বৃষ্টিপ্রবণ বনাঞ্চল ও সেরাদোর শুষ্ক বন ও সাভানা এখানে মিলিত হয়েছে। উদ্যানটিতে পাঁচ ধরনের ভিন্ন পরিবেশ বিরাজমান। উঁচুভূমিতে চিরসবুজ বন, পর্ণমোচী বন, উঁচুভূমির সেরাদো সাভানা, সাভানা জলাভূমি ও বনসমৃদ্ধ জলাভূমি। সামগ্রিকভাবে এ অঞ্চলটি শীতকালে শুষ্ক মৌসুম বিরাজমান এবং বার্ষিক বৃষ্টিপাতের পরিমাণ ১,৫০০ মিলিমিটার।
ইতিহাস
১৯০৮ সালে এ এলাকাটি প্রথম আবিষ্কার করেন পার্সি ফসেট যা বর্তমানের জাতীয় উদ্যান। প্রায় ৭০ বছর পর এ বিষয়ে পুনরায় নজরে আসে। ১৯৭০-এর দশকে ভূতত্ত্ববিদগণকে বলিভিয়ার প্রাক-কাম্ব্রিয়ান শিল্ড অঞ্চলের পার্বত্য এলাকা জরীপের জন্য প্রেরণ করা হয়। তারা এর ভূতত্ত্ব ও ভৌগোলিক গঠন এবং প্রথমবারের মতো মানচিত্র আকারে প্রকাশ করেন। এরফলে ঐ সময়ের প্রথিতযশা জীববিজ্ঞানী নোয়েল কেম্ফ মার্কাদো ভীষণভাবে আকৃষ্ট হন। মার্কাদো এর সংরক্ষণে বৈশ্বিকভাবে গুরুত্বপূর্ণ প্রচারণা চালান। দূর্ভাগ্যবশতঃ মার্কাদো মাদক চোরাকারবারীদের হাতে মর্মান্তিকভাবে নিহত হন ও তাঁর স্বপ্ন বাস্তবে পরিণত হবার বিষয়টি দেখতে পারেননি। সরকার এ উদ্যানটি প্রতিষ্ঠা করেন ও তাঁর সম্মানার্থে এ উদ্যানের নামকরণ করেন। ১৯৮৮ সালে এ উদ্যানের প্রতিষ্ঠা করা হয় ও ৭৫০০০০ হেক্টর আয়তনের এ এলাকাটি অভয়ারণ্য হিসেবে পরিচিতি পায়।
ভৌগোলিক অবস্থান
এনকেএমএনপিতে অবস্থিত হায়াচাকা মালভূমি সমুদ্রপৃষ্ঠ থেকে প্রায় ৬০০-৯০০ মিটার উঁচুতে অবস্থিত।
এ পর্যন্ত ২৭০৫টি বিভিন্ন প্রজাতির উদ্ভিদ চিহ্নিত করা হয়েছে। তন্মধ্যে, ১৫০০ প্রজাতি আর্দ্রতাপূর্ণ বনে রয়েছে। ৮০০ সেরাদোয়, ৭০০ শুষ্ক বনে, ৫০০ সাভানা জলাভূমি ও অন্য ৫০০ জলে আছে। ১৩০ প্রজাতির স্তন্যপায়ী প্রাণী রয়েছে। দুষ্প্রাপ্য ভোঁদড়, ডলফিন, টাপির, মাকড়শা ও হোলার বানর, কিংবদন্তীতুল্য আরমাদিলো, অ্যানটিটার ও বিলুপ্তপ্রায় জাগুয়ার, কালো জাগুয়ারের আবাস এখানে। এছাড়াও ৬২০ প্রজাতির পাখি আছে। নয় প্রজাতির ম্যাকাও রয়েছে যা যে-কোন সংরক্ষিত অভয়ারণ্যের তুলনায় বেশি। মেলানোসাচাস নাইজারসহ ৭০-এর অধিক সরীসৃপ এখানে বাস করে।
বৈশ্বিক গুরুত্বতা বিচারপূর্বক ২০০০ সালে ইউনেস্কো এনকেএমএনপিকে বিশ্ব ঐতিহ্যবাহী স্থানের তালিকায় অন্তর্ভুক্ত করে।
রবার্ট এইচ গডার্ড
রবার্ট হাচিংস গডার্ড (ইংরেজি ভাষায়: Robert Hutchings Goddard) (৫ই অক্টোবর, ১৮৮২ - ১০ই আগস্ট, ১৯৪৫) মার্কিন অধ্যাপক ও বিজ্ঞানী যিনি ছিলেন তরল জ্বালানি চালিত নিয়ন্ত্রণযোগ্য রকেট উদ্ভাবনের অগ্রদূত। ১৯২৬ সালের ১৬ই মার্চ তিনিই প্রথম তরল জ্বালানি চালিত রকেট উৎক্ষেপণ করেন। ১৯৩০ থেকে ১৯৩৫ সাল পর্যন্ত যে রকেটগুলো উৎক্ষেপণ করেন সেগুলোর মধ্যে কোন কোনটির সর্বোচ্চ বেগ ছিল ৮৮৫ কিমি/ঘণ্টা (৫৫০ মাইল/ঘণ্টা)। তার আবিষ্কার এক নতুন বিপ্লবের জন্ম দিলেও, কিছু তত্ত্বের কারণে তাকে যথষ্ট দুর্ভোগ পোহাতে হয়েছে। জীবদ্দশায় খুব বেশি সমর্থন বা স্বীকৃতি পাননি। কিন্তু এখন তাকে আধুনিক রকেটবিদ্যার জনকদের একজন হিসেবে গণ্য করা হয়।
মরক্কো জাতীয় মহিলা ফুটবল দল
মরক্কো জাতীয় মহিলা ফুটবল দল (منتخب المغرب لكرة القدم للسيدات, Équipe du Maroc féminine de football) মহিলাদের আন্তর্জাতিক ফুটবলে মরক্কোর প্রতিনিধিত্ব করে থাকে। এটি রয়্যাল মরক্কান ফুটবল ফেডারেশন কর্তৃক পরিচালিত। ১৯৯৮ তে মরক্কো দল তাদের প্রথম আন্তর্জাতিক ম্যাচ খেলে, যা ছিল মহিলা আফ্রিকা কাপ অব নেশন্স প্রতিযোগিতার তৃতীয় আসরের অংশ।
আলজেরিয়া, তিউনিসিয়া ও মিশর দলের সাথে মরক্কোর আঞ্চলিক প্রতিদ্বন্দ্বিতা বর্তমান।
প্রাথমিক ইতিহাস
১৯৯৮ আফ্রিকান চ্যাম্পিয়নশিপ থেকে কেনিয়ার প্রত্যাহার করলে ওয়াকওভার পাওয়ার পর, দলটি নাইজেরিয়ায় ফাইনালে উঠেছিল, যেখানে তারা মিশরকে ৪–১ ব্যবধানে পরাজিত করার আগে স্বাগতিকদের কাছে ০–৮ হারে। চূড়ান্ত গ্রুপ খেলায় মরক্কো মহিলা আফ্রিকান ফুটবল চ্যাম্পিয়নশিপের অভিষেককারী দল গণতান্ত্রিক কঙ্গো প্রজাতন্ত্রের সাথে মুখোমুখি হয় এমন ম্যাচে যাতে উভয় দলেরই জয়ের সাথে সেমিফাইনালে যাওয়ার সুযোগ রয়েছে। যাইহোক, শেষ পর্যন্ত ০–০ গোলে ড্র মরক্কোকে বিদায় করে দেয়, কারণ কঙ্গো আরও ভালো গোল পার্থক্যে যোগ্যতা অর্জন করে।
দুই বছর পর, মরোক্কো আলজেরিয়ার বিরুদ্ধে ৬-১ সামগ্রিক জয়ের সাথে দক্ষিণ আফ্রিকায় আফ্রিকান চ্যাম্পিয়নশিপের জন্য যোগ্যতা অর্জন করে। যাইহোক, গ্রুপ পর্বের প্রথম ম্যাচে ক্যামেরুনের বিপক্ষে দলটি প্রথম গোল করার পর, তারা 13টি গোল হারায়, তিনটি ম্যাচেই হেরে যায় এবং গ্রুপে শেষ স্থান লাভ করে।
তাদের ২০০২ এবং ২০০৬ অভিযান উভয়ই মালি দ্বারা বাছাইপর্বের পর্যায়ে বন্ধ হয়ে যায়। মরক্কোকে দ্বিতীয় কোয়ালিফাইং রাউন্ডে বাছাই করা হয়েছিল, কিন্তু দুটি গোলশূন্য ড্র হলে খেলা পেনাল্টি শুট-আউটে চলে যায় যা মালি ৫–৪ গোলে জিতেছিল। ২০০৪ সালে, মালির কাছে ১–৬ এর সামগ্রিক পরাজয়ের ফলে তারা ২০০৬ আফ্রিকান চ্যাম্পিয়নশিপ এবং ২০০৭ বিশ্বকাপ থেকে বিদায় নেয়।
বর্তমান যুগ
২২ ফেব্রুয়ারী ২০২০-এ, মরক্কের সিংহীরা ২০২০ ইউএনএএফ মহিলা কাপ জিততে সক্ষম হয়েছিল, আলজেরিয়াকে ২–০ গোলে পরাজিত করে ও চূড়ান্ত অবস্থানের শীর্ষে থাকতে পেরে।
২০২০ সালে মহিলা আফ্রিকা কাপ অব নেশন্স প্রতিযোগিতায় দলসংখ্যা বেড়ে ১২ হলেও কোভিড-১৯ মহামারীর জন্য বাতিল ঘোষিত হয়। সেই আসরটি ২০২২-এ মরক্কোতে অনুষ্ঠিত হয়। ঘরের মাঠের সুবিধা ব্যবহার করে, মরক্কো তার মহিলা ফুটবল কাঠামো পুনরায় চালু করেছে, তার মহিলা দলটিকে পুনর্গঠন করেছে যা দীর্ঘদিন ধরে অবহেলিত ছিল। বৃহত্তর আগ্রহে মরক্কো নিজেদের মাটিতে সেমিফাইনালে পৌঁছে ইতিহাস সৃষ্টি করতে সক্ষম হয়। ফলে তারা প্রথম আরব দেশ হিসেবে ফিফা মহিলা বিশ্বকাপ প্রতিযোগিতায় খেলার যোগ্যতা অর্জন করে।    আফ্রিকান ফুটবলের অন্যতম শক্তিধর দল নাইজেরিয়াকে পরাস্ত করে মরক্কো প্রথম উত্তর আফ্রিকান ও আরব দেশ হিসেবে ফাইনালে আফ্রিকান নেশন্স কাপের উত্তীর্ণ হয়।  কিন্তু তাদের শিরোপা জয়ের সব স্বপ্ন নষ্ট হয়ে যায় দক্ষিণ আফ্রিকার কাছে ফাইনালে ২–১ ফলাফলে হেরে যাবার পর।
ঘরের মাঠ
মরক্কোর রাবাত শহরে অবস্থিত মৌলে আবদুল্লাহ স্টেডিয়াম হল মরক্কোর বর্তমান ঘরের মাঠ। এটি রয়্যাল মরক্কান ফুটবল ফেডারেশন কর্তৃক পরিচালিত।
্রধান কোচ
নিম্নে সময়ানুসারে প্রধান কোচসমূহের নাম উল্লেখ করা হল:
টু কমপ্লিট সাইন্স-এডভেঞ্চার বুকস
thumb|উইন্টার ১৯৫০ সংখ্যার প্রচ্ছদ.শিল্পী অ্যালেন অ্যান্ডারসন। টু কমপ্লিট সাইন্স-এডভেঞ্চার বুকস  ছিল একটি পাল্প কল্পবিজ্ঞান ম্যাগাজিন, প্রকাশক ছিল ফিকশন হাউজ, প্লানেট স্টোরিসে 'র সহযোগী প্রকাশনা হিসেবে ১৯৫০ সাল থেকে ১৯৫৪ সাল পর্যন্ত যার এগারটি সংখ্যা প্রকাশিত হয়েছিল। প্রতিটি সংখ্যায় দুটি উপন্যাস বা বড় উপন্যাসিকা থাকত। প্রাথমিকভাবে এটি পুনঃপ্রকাশ করার জন্য ছিল, কিন্তু শীঘ্রই মৌলিক প্রকাশনা শুরু করে। স্বনামধন্য লেখকদের মধ্যে ছিলেন আইজাক আসিমভ, রবার্ট এ হিলিন, আর্থার সি ক্লার্ক, পল অ্যান্ডারসন, জন বার্নার এবং জেমস ব্লিস ।ম্যাগাজিনটি ১৯৫৪ সালে বন্ধ হয়ে যায়, প্রায় পাল্প যুগের শেষ সময়ে।
প্রকাশনার ইতিহাস
১৯৫০-এর দশকে যুক্তরাষ্ট্রে কল্পবিজ্ঞান সাহিত্যের প্রকাশনা জগতে নাটকীয় পরিবর্তন ঘটে। ১৯৪৯-এর শুরুতে, একটি প্রধান পত্রিকা বাদে প্রায় সকল পত্রিকাই পাল্প ফরম্যাটে রুপান্তরিত হয়েছিল; ১৯৫৫ সালের শেষ দিকে, এদের বেশির ভাগের প্রকাশনা বন্ধ হয়ে যায় অথবা ডাইজেস্ট ফরম্যাটে পরিবর্তিত হয়। পাল্প মার্কেটের এই হঠাৎ পতনের সময়ও কিছু পাল্প কল্প বিজ্ঞান পত্রিকা এই সময় প্রকাশিত হতে থাকে।  প্লানেট স্টোরিস ছিল একটি পাল্প পত্রিকা যারা আন্তঃ গ্রহের কাহিনী প্রকাশ করত, যথেষ্ট সাফল্যের কারণে এটি ১৯৫০ এর শেষে ত্রৈমাসিক থেকে  দ্বি মাসিক এ রুপান্তরিত হয়। প্রকাশক ফিকশন হাউস, পকেট বুকস এর পাঠকদের ক্রমশ্য বৃদ্ধির কারণে একটি সহযোগি পত্রিকা প্রকাশের সিদ্ধান্ত নেন ।  এটাই ছিল টু কমপ্লিট সাইন্স-এডভেঞ্চার বুকস ;প্রথম সংখ্যা টি ছিল উইন্টার ১৯৫০, এবং এটি নিয়মিত বছরে তিনবার প্রকাশিত হত। ম্যালকম রেইস, যিনি ফিকশন হাউসের বেশিরভাগ পত্রিকা ও কমিক্স দেখাশুনা করেতেন, তিনি টু কমপ্লিট সাইন্স-এডভেঞ্চার বুকস এর পুরো সময়টা সম্পাদনা করেছেন,  কিন্তু প্রথম তিন সংখ্যায় ছিলেন জেরমি বিক্সি, যিনি অই সময় প্লানেট স্টোরিস সম্পাদনা করতেন, এবং নতুন পত্রিকার দায়িত্ব প্রাপ্ত হন। বিক্সি ১৯৫১ সালে স্ট্যান্ডার্ড ম্যাগাজিনে যোগ দিতে কাজ ছেড়ে দেন। তারপর থেকে ১৯৫৩ সাল পর্যন্ত রেইস একাকী দায়িত্ব পালন করতেন, তারপর ক্যাথরিন ডেফ্রন সম্পাদক হিসেবে যোগ দেন।ডেফ্রন শেষ দুটি সংখ্যা সম্পাদনা করেছিলেন  ।  ফিকসন হাউজ ঐ সময় আরেকটি সহযোগী প্রকাশনা শুরু করতে যাচ্ছিল, টপস ইন সাইন্স ফিকসন,  কিন্তু এটিও মাত্র দুই সংখ্যা প্রকাশিত হয়েছিল।  টু কমপ্লিট সাইন্স-এডভেঞ্চার বুকস,  টপস ইন সাইন্স ফিকসন এর সাথে মাত্র কয়েক মাস টিকে ছিল; এটি ১৯৫৪ সালে বন্ধ হয়ে যায়, পাল্প মার্কেটের পতনের সাথে সাথে।শেষ সংখ্যাটির তারিখ ছিল স্প্রিং ১৯৫৪, এবং প্লানেট স্টোরিস ও মাত্র পরের বৎসর পর্যন্ত টিকে ছিল।
টু কমপ্লিট সাইন্স-এডভেঞ্চার বুকস এ সাধারনত ৮০,০০০ শব্দ থাকত যা তার প্রতিদন্ধি পত্রিকাগুলোর চেয়ে লক্ষনীয়ভাবেই বেশি ছিল, যে গুলোতে সর্বাধিক ৪৫,০০০ থেকে ৭৫,০০০ শব্দ থাকত।  ফিকসন হাউজ তার ছাপা মৌলিক কাহিনীর জন্য $৩০০ ডলার বা তার অধিক প্রদান করত।
বিষয়বস্তু
পত্রিকাটির প্রাথমিক উদ্দেশ্য ছিল পুরোনো কাহিনীর পুনঃপ্রকাশ করা। শিরোনাম ও সজ্জা ছিল টু কমপ্লিট ডিটেকটিভ বুকস ম্যাগাজিনের প্রতিরূপ, সেটাও ফিকসন হাউজ এর ১৯৩০ সালের একটি প্রকাশনা ছিল। প্রথম সংখ্যা ছিল আইজাক আসিমভ এর পেব্‌ল ইন দ্য স্কাই, এবং এল রন হুবারড এর "দ্য কিংস্লায়ার" দূটিই ছিল পুনঃপ্রকাশ : পেব্‌ল ইন দ্য স্কাই ডাবল্ ডে তে বৎসরের শুরুতে প্রকাশিত হয়েছিল, এবং  "দ্য কিংস্লায়ার" হুবারড এর ছোট গল্প সমগ্র থেকে নেয়া হয়ে ছিল। দ্য কিংস্লায়ার, ফ্যান্টাসি পাবলিশিং কোং থেকে ১৯৪৯ সালে প্রকাশিত হয়েছিল। পরবর্তী সংখ্যা থেকে দুটো পুরোনো কাহিনি পুনঃ প্রকাশের কৌশল থেকে বের হয়ে আসে এবং একটি নতুন ও একটি পুরনো কাহিনী প্রকাশ করতে থাকে। কিছু সংখ্যা পর থেকে দূটিই নতুন কাহিনী প্রকাশ করতে থাকে।
যদিও লেখক তালিকায় স্বনামধন্য লেখকেরা ছিলেন, তারপরও বেশিরভাগ কাহিনী ছিল কল্প বিজ্ঞান গবেষক জোসেফ মারচেন্সির ভাষায়  মূল উপন্যাসের "ধারকরা স্পেস অপেরা"। পত্রিকাটিতে যে সব মৌলিক কাহিনী প্রকাশিত হয়েছিল সেগুলো হচ্ছে জন বার্নার এর প্রথম দিকের গল্প "দ্য ওয়ান্টন অব আরগুস", আর্থার সি ক্লার্ক এর সিকার অব দ্য স্পিংক্স" ; জেমস ব্লিস এর "সোরড  অব যোটা " এবং "সারগাস অব লস্ট সিটিস"; এবং  এল. স্পারগো ডি ক্যাম্প এর "দ্য ট্রিটনিয়ান রিং"। পুনঃপ্রকাশিত গুলোর মধ্যে ছিল এইচ.জি.ওয়েলস  এর টাইম মেশিন; এবং রবার্ট এ হিনলিন (এসন ম্যাকডোনাল্ড ছদ্মনামে) এর বিয়ন্ড দিস হরাইজন; জ্যাক উইলিয়ামসন এর দ্য হিউম্যানোয়েডস।
বিক্সি ত্রা সম্পাদনার সময়ে পাঠকদের চিঠিপত্র প্রকাশ করতেন, কিন্তু রেইস বা ডেফ্রন তা বাদ দেন। তিনজনের কেউই সম্পাদকীয় লিখতেন না।
নিম্নের ছকে কোন উপন্যাস কোন সংখ্যায় প্রকাশিত হয়েছিল তা দেখানো হল।
গ্রন্থপঞ্জির বিবরন
টু কমপ্লিট সাইন্স-এডভেঞ্চার বুকস এর প্রথম তিনটি সংখ্যা সম্পাদনা করেছিলেন জেরোমে বিক্সি ,তার পরের  ছয়টি সংখ্যা ম্যালকম রেইস, শেষ দুটি সংখ্যা সম্পাদনা করেছিলেন ক্যাথরিন ডেফ্রন। রেইস পত্রিকাটির শুরু থেকে শেষ পর্যন্ত সম্পাদনার সাথে জড়িত ছিলেন।
পত্রিকাটি নিয়মিত ব্যবধানে প্রকাশিত হত, প্রকাশের সময় কাল ছিল প্রতি বছরের স্প্রিং, সামার এবং উইন্টার। পত্রিকাটি ছিল পাল্প ফরম্যাটের এবং প্রতিটির মূল্য ছিল ২৫ সেন্ট। প্রথম সংখ্যাটি ছিল ১৪৪ পৃষ্ঠার; উইন্টার ১৯৫১ সংখ্যায় যা কমিয়ে ১২৮ পৃষ্ঠা করা হয়, স্প্রিং ১৯৫২ সংখ্যায় তা আবার কমিয়ে ১১২ পৃষ্ঠা করা হয়, এবং পরের চারটি সংখ্যা ৯৬ পৃষ্ঠা প্রকাশিত হয়।  সর্বশেষ দুটি সংখ্যা ছিল ১২৮ পৃষ্ঠার। প্রথম ছয় সংখ্যার প্রকাশক ছিলেন নিউ ইয়র্কের উইংস পাবলিকেশন্স কোং,এবং শেষ পাঁচটি সংখ্যার ছিল কানেক্টিকাটের স্টামফোরড।
সৈয়দা ফয়েজ
সৈয়দা ফয়েজ ( स्व॰ सईदा फैज  ,     ), তিনি  উত্তর প্রদেশের গাজীপুর শহর থেকে একজন শিক্ষাবিদ এবং একজন সমাজ সংস্কারক ছিলেন। তিনি মরহুম জনাব শাহ আবুল ফয়েজের সাথে বিবাহবন্ধনে আবদ্ধ হয়েছিলেন এবং বিশেষত গাজীপুরের মহিলাদের জন্য শিক্ষামূলক সংস্কারে সক্রিয় অংশগ্রহণ করেছিলেন।
জীবনের প্রথমার্ধ
তার অন্যান্য ৫ বোন ও ২ ভাইয়ের মধ্যে সা সৈয়দা ফয়েজ ছিলেন সবার বড়। তার বাবা মোহাম্মদ সুলাইমান আদমী এবং তাঁর মা মরিয়ম আদামি উত্তর প্রদেশের গোরখপুরের বাসিন্দা। তার বাবা একজন মুক্তিযোদ্ধা এবং তাঁর দেশপ্রেম তাঁকে প্রাক-স্বাধীন ভারতে প্রচুর জনপ্রিয়তা এনেছিল। ফয়েজ একটি ভারতীয় সমাজে বেড়ে ওঠেন, যা এখনও নারী শিক্ষা এবং স্বাধীনতার ক্ষেত্রে বৈষম্যমূলক বিশ্বাসের উপর নির্ভর করে। কিন্তু মহিলা শিক্ষার বিরুদ্ধে বিভিন্ন সামাজিক কুসংস্কারের মধ্যেও তার বাবা-মা তাকে সর্বোত্তম শিক্ষার জন্য দৃঢ় প্রতিজ্ঞ ছিলেন।
শিক্ষা
সৈয়দা ফয়েজ তার উচ্চ শিক্ষার অর্জিত আলিগড় মুসলিম বিশ্ববিদ্যালয়, আলিগড়, উত্তর প্রদেশ ও এম এ, বি টি একটি ডিগ্রী পরে যা তিনি সরকারি বালিকা বিদ্যালয়, শিক্ষকতা হিসেবে কাজ করতেন প্রাপ্ত বাস্তি । পরে তিনি উত্তর প্রদেশের বহু সরকারী বালিকা আন্তঃ কলেজগুলিতে প্রভাষক এবং তারপরে ১৯৮৫ সালে গাজীপুরের সরকারী বালিকা আন্তঃ কলেজ থেকে অধ্যক্ষ হিসাবে অবসর গ্রহণ করেন।
শিক্ষাবিদ হিসাবে জীবন
১৯৬২ সালে, সৈয়দা ফয়েজ শাহ আবুল ফয়েজের সাথে বিবাহ বন্ধনে আবদ্ধ হন। বিয়ের পরে ফয়েজ গাজীপুরের সরকারী বালিকা আন্তঃবিদ্যালয়ে অধ্যক্ষ হিসাবে কর্মজীবন শুরু করেন। শাহ আবুল ফয়েজ গাজীপুরের বাসিন্দা। তিনি শহরে অত্যন্ত সম্মানিত এবং ১৯৭৪ সালে একটি বিধায়ক পদ অর্জন করেছিলেন। তাঁর স্বপ্ন ছিল শহরে স্কুল শুরু করার। তিনি চেয়েছিলেন গাজীপুরের বিকাশ ও সমৃদ্ধি হোক। কিন্তু দুর্ভাগ্যক্রমে, ১৯৮৪ সালে খারাপ স্বাস্থ্যের কারণে তিনি মারা যান।
ফয়েজ তার স্বামীর ইচ্ছা পূরণ করার সিদ্ধান্ত নিয়েছে। তিনি ১৯৮৪ সালে গাজীপুরের মিয়াপুরায় নিজের বাড়ির কাছে এলকেজি থেকে তৃতীয় শ্রেণি পর্যন্ত একটি ছোট স্কুল প্রতিষ্ঠা করেছিলেন। তিনি তার স্বামীর নাম অনুসারে এই স্কুলটির নাম শাহ ফয়েজ মেমোরিয়াল বিদ্যালয় রেখেছিলেন এবং পরে সিবিএসই ( কেন্দ্রীয় মাধ্যমিক শিক্ষা বোর্ড ), নয়াদিল্লি থেকে এর অধিভুক্তি অর্জন করেছিলেন। এর অধিভুক্তির পরে বিদ্যালয়টির নাম পরিবর্তন করে শাহ ফয়েজ পাবলিক স্কুল নামকরণ করা হয়।
সম্মান এবং পুরস্কার
ডান|থাম্ব|267x267পিক্সেল| প্রয়াত মিসেস জাতীয় সংহতি পরিষদ, [[নতুন দিল্লি|নয়াদিল্লি কর্তৃক সৈয়দা ফয়েজ সেরা শিক্ষানবিশ পুরস্কার -২০০০ পেয়েছে ]] গাজীপুরে সমাজের উত্থান এবং শিক্ষাকে উত্সাহিত করার জন্য ফয়েজ জাতীয় সংহতি পরিষদ, নয়াদিল্লি দ্বারা সেরা শিক্ষানবিশ পুরস্কার -২০০৯ অর্জন করেছেন।
বই এবং জীবনী
২০১০ সালে সাইদা ফয়েজ নামে একটি বই প্রকাশিত হয়েছিল - সাইদা ফয়েজের সমস্ত রচনা ও জীবন রেকর্ড করে একাধিক লেখক তাঁর নিজের কথায় তাঁর কাছ থেকে প্রাপ্ত অনুপ্রেরণা এবং অভিজ্ঞতা বর্ণনা করেছিলেন।
বইটি ২০১০ সালে গাজীপুরের অ্যাডুকেশনাল ডেভলপমেন্ট ফোরাম প্রকাশ করেছে। ডাঃ নাদিম আদামি বইটির পৃষ্ঠপোষক। বইটির প্রধান সম্পাদক হলেন ডঃ (এর) কেপি তিওয়ারি এবং সম্পাদক হলেন ওবায়দুর রহমান সিদ্দিকী। আরও ৬ জন সহযোগী সম্পাদক রয়েছেন:
কোল্ট .৪৫
কোল্ট .৪৫ (.45 Colt) [১১.৪৮x৩৫আর] কার্তুজ ১৮৭২ সালে প্রথম মার্কিন যুক্তরাষ্ট্রের আর্মি জন্য তৈর করা হয়। আমেরিকান নাগরিক সামুএল কোল্ট এটি তৈরি করেন। পরে তার নাম অনুসারে কোল্ট .৪৫ এর নাম রাখা হয় কোল্ট রিভালবার।  সরকারি ভাবে উনিশ বছর (১৮৭৩ সাল থেকে ১৮৯২ সাল পর্যন্ত) মার্কিন যুক্তরাষ্ট্রের সামরিক বাহিনী হাতে বহনযোগ্য অস্ত্র হিসাবে এটি ব্যবহার করে।
ইতিহাস
১৮৩৬ সালে কোল্ট ঘুর্ণয়মান সিলিন্ডার ভিত্তিক একটি রিভালবার উদ্ভাবন করেন যাতে ৫/৬ টি গুলি ভরা যেত। ১৮৪২ সালে তিনি বাণিজ্যিক ভাবে প্যাটেন্ট আর্মস ম্যানুফাকচার কো. নামে একটি কোম্পানি প্রতিষ্ঠা করেন। এখান থেকে তিনি আমেরিকান সরকারকে অস্ত্র সরবরাহ করতেন। ১৯১১ সালে আমেরিকান আর্মির অনুরোধে জন ব্রাউনিং এর ডিজাইনে কোল্ট .৪৫ তৈরি করা হয়। আমেরিকান আর্মির সকল পরীক্ষায় অস্ত্রটি উত্তীর্ণ হয়। তখন থেকে এটি আমেরিকান আর্মির মূল অস্ত্রে পরিণত হয়। এর পরিবর্তিত নাম হয় কোল্ট এম ১৯১১ বা এম ১৯১১এ১। এরপর থেকে এটি পুলিশ, আর্মি, স্পেশাল ফোর্স এবং বেসামরিক ব্যক্তিদের মধ্যে ব্যাপক ব্যবহৃত হতে থাকে। শুধু তাই না কোরিয়ান, ভিয়েতনাম ও দ্বিতীয় বিশ্বযুদ্ধ এটি ব্যবহৃত হয়।
ফেসবুকের পছন্দ বোতাম
ফেসবুকের পছন্দ বোতাম হলো সামাজিক যোগাযোগের ওয়েবসাইট ফেসবুকের একটি বৈশিষ্ট্য। এটি প্রথম সক্রিয় করা হয় ৯ ফেব্রুয়ারি, ২০০৯-তে। এই পছন্দ বোতামটি ব্যবহারকারীদের জন্য সক্রিয় করা হয় যাতে তারা সহজেই আধুনিক অবস্থা, মন্তব্য, ছবি এবং ভিডিও, বন্ধুদের ভাগ দেওয়া তথ্য, এবং বিজ্ঞাপনে ব্যবহার করতে পারে। ব্যবহারকারীর দ্বারা এক চাপে, মনোনিত বিষয়বস্তুটি ব্যবহারকারীরর বন্ধুর ঘটনাচক্রে প্রকাশ হবে, এবং এই বোতাম আবার অন্য ব্যবহারকারীর সংখ্যা যারা বিষয়বস্তুটিকে পছন্দ করেছেন প্রদর্শন করে যার মধ্যে ওইসব ব্যবহারকারীদের পুরো বা অংশ তালিকা অন্তর্ভুক্ত।
মরিয়ম আওরঙ্গজেব
মরিয়ম আওরঙ্গজেব হলেন একজন পাকিস্তানি রাজনীতিবিদ যিনি পাকিস্তানের পাকিস্তানের জাতীয় পরিষদের সদস্য এবং পাকিস্তান মুসলিম লীগ (এন) রাজনৈতিক দলের বর্তমান মুখপাত্র।
তিনি পাকিস্তানের কেন্দ্রীয় তথ্য ও সম্প্রচার মন্ত্রণালয়ের মন্ত্রী পদে ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় দায়িত্ব পালন করেছেন।
এর আগে ২০১৬ সালের অক্টোবর থেকে ২০১৭ সালের জুলাই পর্যন্ত তৃতীয় শরীফ মন্ত্রীসভায় এবং ২০১৭ সালের আগস্ট থেকে ২০১৮ সালের এপ্রিল অবধি আব্বাসি মন্ত্রীর দায়িত্ব পালন করেছিলেন ।
শৈশব ও শিক্ষাজীবন
মরিয়ম আওরঙ্গজেব পাকিস্তানি রাজনীতিবিদ তাহির আওরঙ্গজেব ও আশরাফ দম্পতির ঘরে জন্মগ্রহণ করেছিলেন।
তিনিইসলামাবাদের ফেডারেল গভর্নমেন্ট কলেজ থেকে স্নাতক ডিগ্রি অর্জন করেছিলেন এবং কায়েদ-আজম বিশ্ববিদ্যালয় থেকে অর্থনীতিতে এমএ ডিগ্রি অর্জন করতে গিয়েছিলেন। পরে তিনি লন্ডনে চলে যান এবং সেখানে তিনি কিংস কলেজ লন্ডন থেকে পরিবেশ ও উন্নয়ন নীতি বিষয়ে স্নাতকোত্তর ডিগ্রি অর্জন করেছিলেন।
রাজনীতিতে প্রবেশের আগে তিনি ডাব্লিউডাব্লিউএফ পাকিস্তানে কর্পোরেট সম্পর্কের প্রধান হিসাবে কাজ করেছিলেন। তিনি ২০১৩ সালে লীড পাকিস্তানের বোর্ড সদস্য হিসাবেও দায়িত্ব পালন করেছিলেন।
রাজনৈতিক পেশা
আওরঙ্গজেব ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-(এন) এর প্রার্থী হিসাবে জাতীয় সংসদে নির্বাচিত হয়েছিলেন।
সুদান জাতীয় ফুটবল দল
সুদান জাতীয় ফুটবল দল (Sudan national football team) হচ্ছে আন্তর্জাতিক ফুটবলে সুদানের প্রতিনিধিত্বকারী পুরুষদের জাতীয় দল, যার সকল কার্যক্রম সুদানের ফুটবলের সর্বোচ্চ নিয়ন্ত্রক সংস্থা সুদান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৭ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৬ সালের ১৩ই মে তারিখে, সুদান প্রথমবারের মতো আন্তর্জাতিক খেলায় অংশগ্রহণ করেছে; সুদানে অনুষ্ঠিত উক্ত ম্যাচে সুদান ইথিওপিয়াকে ৫–১ গোলের ব্যবধানে পরাজিত করেছে।
২৩,০০০ ধারণক্ষমতাবিশিষ্ট খার্তুম স্টেডিয়ামে জেদিয়ানের বাজপাখি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সুদানের রাজধানী খার্তুমে অবস্থিত। বর্তমানে এই দলের ম্যানেজারের দায়িত্ব পালন করছেন উবের ভেলুদ এবং অধিনায়কের দায়িত্ব পালন করছেন আলামাল আতবারার গোলরক্ষক আকরাম আল হাদি সালিম।
সুদান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে সুদান অন্যতম সফল দল, যেখানে তারা ১টি (১৯৭০) শিরোপা জয়লাভ করেছে।
হাইতাম মুস্তফা, ফয়সাল আগব, আল মুয়েজ মাহগুব, মুহান্নদ আল তাহির এবং নাসরদ্দিন আব্বাসের মতো খেলোয়াড়গণ সুদানের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের ডিসেম্বর মাসে প্রকাশিত র‌্যাঙ্কিংয়ে সুদান তাদের ইতিহাসে সর্বোচ্চ অবস্থান (৭৪তম) অর্জন করে এবং ২০১৭ সালের জুলাই মাসে প্রকাশিত র‌্যাঙ্কিংয়ে তারা ১৬৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সুদানের সর্বোচ্চ অবস্থান হচ্ছে ৩১তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ১৫৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ব্রহ্মসূত্র
ব্রহ্মসূত্র হল উপনিষদ্‌ দর্শনের ব্যাখ্যা। এখানে উপনিষদের নানান মতের মধ্যে একত্ববিধানের চেষ্টা করা হয়েছে। ব্রহ্মসূত্র-কেই উত্তর মীমাংসা বলা হয়। মীমাংসা দর্শনে বিভিন্ন বৈদিক শাস্ত্রের শিক্ষার মধ্যে সামঞ্জস্য আনার চেষ্টা করা হয়েছে। মীমাংসা দুইভাগে বিভক্ত। যথা: জৈমিনির পূর্ব মীমাংসা (এতে বৈদিক যাগযজ্ঞের ব্যাখ্যা রয়েছে) এবং বাদরায়ণের উত্তর মীমাংসা বা ব্রহ্মমীমাংসা বা শারিরিক-মীমাংসা (এতে ব্রহ্ম, জগৎ ও আত্মার প্রকৃতি ব্যাখ্যাত হয়েছে)। এতে প্রকৃতি ব্যাখ্যার প্রচেষ্টা দেখা যায় বলে একে নির্ণায়ক-শাস্ত্র-ও বলে। এখানে উপনিষদ্‌-দর্শনের একটি সংক্ষিপ্ত সারও পাওয়া যায়।
চাটমোহর রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয়
চাটমোহর রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয় পাবনা জেলার  চাটমোহর উপজেলায় অবস্থিত ১৮৬১ সালের বিদ্যালয়।
শিক্ষা প্রতিষ্ঠানটি শুধুমাত্র পাবনা জেলার প্রাচীন প্রতিষ্ঠান নয়, বরং বাংলাদেশের অন্যতম প্রাচীন শিক্ষা প্রতিষ্ঠান। বর্তমানে ষষ্ঠ শ্রেণী হতে দশম শ্রেণী পর্যন্ত শিক্ষা কার্যক্রম চালু রয়েছে।
ভাষা আন্দোলনে একুশে পদক বিজয়ীদের তালিকা
thumb|180px|একুশে পদক ভাষা আন্দোলনে একুশে পদক বাংলাদেশের ভাষা আন্দোলনের সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। ১৯৫২ সালের ভাষা আন্দোলনে অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
খারিয়ার সড়ক
খারিয়ার সড়ক (Khariar Road) ভারতের ওড়িশা রাজ্যের নুৱাপাদা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খারিয়ার সড়ক শহরের জনসংখ্যা হল ১৬,৬২৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে খারিয়ার সড়ক এর সাক্ষরতার হার বেশি।
জিম কোলবে
জেমস থমাস কোলবে (২৮ জুন, ১৯৪২ - ৩ ডিসেম্বর, ২০২২) ছিলেন একজন মার্কিন রাজনীতিবিদ, যিনি মার্কিন যুক্তরাষ্ট্রের প্রতিনিধি পরিষদের রিপাবলিকান সদস্য হিসাবে কাজ করেছিলেন। তিনি ১৯৮৫ থেকে ২০০৩ সাল পর্যন্ত অ্যারিজোনার ৫ম কংগ্রেসনাল জেলা এবং ২০০৩ থেকে ২০০৭ পর্যন্ত ৮ম কংগ্রেসনাল জেলার প্রতিনিধিত্ব করেছিলেন। একজন মধ্যপন্থী, গর্ভপাত অধিকারের আন্দোলনকারী রিপাবলিকান, তিনি ১৯৯৬ সালে ডিফেন্স অফ ম্যারেজ অ্যাক্টের সমর্থনে ভোট দেওয়ার পরে সমকামী হিসাবে বেরিয়ে আসেন; তার পরবর্তী পুনঃনির্বাচন তাকে কংগ্রেসে নির্বাচিত দ্বিতীয় সমকামী রিপাবলিকান করে তোলে।
খারিয়ার সড়ক
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
জিম কোলবে
কংগ্রেস ছেড়ে যাওয়ার পর, কোলবে ডেমোক্র্যাটিক প্রেসিডেন্ট বারাক ওবামার অধীনে বাণিজ্য নীতি ও আলোচনার উপদেষ্টা কমিটির দায়িত্ব পালন করেন। ডোনাল্ড ট্রাম্পের নির্বাচনের পর কোলবে রিপাবলিকান পার্টি ছেড়ে ২০১৮ সালে স্বতন্ত্র হয়েছিলেন। তিনি ২০২০ সালের রাষ্ট্রপতি নির্বাচনে জো বাইডেনকে সমর্থন করেছিলেন।
জীবনের প্রথমার্ধ
কোলবে জন্মগ্রহণ করেছিলেন ইভানস্টন, ইলিনয়, শিকাগোর একটি শহরতলীতে, ২৮ জুন, ১৯৪২ সালে, হেলেন নেভাদা (রিড) এবং ওয়াল্টার উইলিয়াম কোলবের পুত্র। যখন তার বয়স পাঁচ, তখন তার পরিবার অ্যারিজোনার গ্রামীণ সান্তা ক্রুজ কাউন্টিতে একটি খামারে চলে যায়। তিনি প্যাটাগোনিয়া এলিমেন্টারি স্কুল এবং প্যাটাগোনিয়া ইউনিয়ন হাই স্কুলে পড়াশোনা করেছেন, কিন্তু ব্যারি গোল্ডওয়াটারের জন্য ইউনাইটেড স্টেটস সিনেট পেজ হিসাবে তিন বছর কাজ করার পর ১৯৬০ সালে ইউনাইটেড স্টেটস ক্যাপিটল পেজ স্কুল থেকে স্নাতক হন। ১৯৬৫ সালে, তিনি ইভানস্টনের নর্থওয়েস্টার্ন ইউনিভার্সিটি থেকে রাষ্ট্রবিজ্ঞানে স্নাতক ডিগ্রী লাভ করেন, যেখানে তিনি অ্যাকাসিয়া ভ্রাতৃত্বের সদস্য ছিলেন এবং ১৯৬৭ সালে ক্যালিফোর্নিয়ার পালো আল্টোতে অবস্থিত স্ট্যানফোর্ড বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি অর্জন করেন। তিনি ইউনাইটেড স্টেটস নৌবাহিনীতে, নদীপথে ভিয়েতনামে এক বছর "সুইফ্ট বোট" বাহিনীতে কাজ করেছেন। তিনি ইলিনয় রিপাবলিকান গভর্নর রিচার্ড বি ওগিলভির বিশেষ সহকারী ছিলেন। এরপর তিনি অ্যারিজোনার টাকসন- এ চলে যান, যেখানে তিনি একজন ব্যবসায়িক নির্বাহী ছিলেন।
তরকিব
তরকিব (तरकीब, তরকিব) হচ্ছে ২০০০ সালের একটি বলিউড নির্মিত হিন্দি ভাষা র রহস্য কাহিনী মূলক চলচ্চিত্র। এই সিনেমাটির পরিচালক ছিলেন ইসমাইল শ্রফ এবং এই ছবির শুটিং হয় মধ্যপ্রদেশ রাজ্যের পাঁচমারিতে।
কাহিনী
গ্রামের পুকুরে মহিলারা স্নান করতে গিয়ে একটি কাটা হাত দেখতে পান। আতঙ্কিত বাসিন্দারা পুলিশে খবর দেয় ও পুকুর তল্লাশ করে একটি স্টিলের বাক্সে পাওয়া যায় যেখানে ভরা ছিল এক মহিলার মৃতদেহ। পুলিশ তদন্ত শুরু করে কিন্তু স্থানীয় দারোগাকে অজানা ব্যক্তি ফোন করে হুমকি দেয় ফলে ভীত দারোগা তদন্ত বন্ধ করে দিতে বাধ্য হন। এই ভয়াবহ হত্যাকাণ্ডের ঘটনা চাপা থাকেনা। জনমতের চাপে সরকার সিবিআই নিয়োগ করে। সিবিআই অফিসার যশরাজ প্যাটেল তার সহকারী গঙ্গারামকে নিয়ে তদন্তে আসেন। তিনি জানতে পারেন মৃতা মেয়েটির নাম রোশনি চৌধুরী যে গরীব পিতার সন্তান। তার বোনেদের মধ্যে সে ছিল শিক্ষিতা ও উপার্জনক্ষম। রোশনী মিলিটারি ক্যাম্পে চাকরি করতো। রোশনীর প্রতি অনেকেই দুর্বল ছিল। ব্যবসায়ী মোহন মুলতানি, আর্মি ক্যাপ্টেন অজিত বর্মা, মেজর ডা: কমল ডোগরা, এবং ক্যান্টিনের কনট্রাকটর বিষেন সিং। রোশনী নিখোঁজ হয়ে যাওয়ার পর এবং আগে তার সাথে বাকিদের সম্পর্ক কেমন ছিল তা নিয়ে সন্ধান করেন যশরাজ। এর মধ্যে তার কাছেও উড়ো ফোনের হুমকি আসে ও দুবার হত্যার চেষ্টা করা হয়। রোশনীর বান্ধবী ও সহকর্মী প্রীতির কাছ থেকে কিছু সংবাদ পান যশরাজ। যেখানে রোশনীর মৃতদেহ ফেলা হয়েছিল সেই স্থানে একটি দোকান ছিল যার মালিক এক অন্ধ ব্যক্তি, নয়নসুখ। যশরাজ বুঝতে পারেন নয়নসুখ সমস্ত ব্যাপারটা প্রত্যক্ষ করেছে কিন্তু অন্ধ সেজে থাকছে।
জিস্যাট-৮
জিএসএটি-৮ বা ইনস্যাট -৪ জি হ'ল একটি যোগাযোগ স্যাটেলাইট। এটি ইনস্যাট সিস্টেমের অংশ হিসাবে ভারতীয় মহাকাশ গবেষণা সংস্থা দ্বারা নির্মিত হয়। জিএসএটি-৮ ২১  ফেব্রুয়ারি, ২০১১ সালে ফরাসী গায়ানার করাউ থেকে উৎক্ষেপণ করা হয়। ইউরোপীয় আরিয়েনস্পেস বাজারজাত করে রকেট দ্বারা এরিয়েন-৫  উৎক্ষেপণ করা হয়। প্রথম স্যাটেলাইটে জিএজিএএন পেলোড বহন করবে তারপরে জিএসএটি -১০ এবং কক্ষপথের অতিরিক্ত জিএসএটি -১৫ থাকবে ২] [।
উৎক্ষেপণ
যাত্রা শুরুর আগে মহাকাশযানটি ভারত থেকে ফরাসি গায়ানার রোচাম্বিউ বিমানবন্দরে এন্টোনভ আন -১২৪ কার্গো বিমানের মাধ্যমে পরিবহন করা হয়। উৎক্ষেপণ সফল হয়, জিএসএলভি রকেট পূর্বের দুটি উৎক্ষেপণে উপগ্রহ'সহ ক্ষতিগ্রস্ত হয়েছিল। জিএসএটি-৮ ৫৫° ই এ ইনস্যাট-৩ই'সহ অবস্থিত ছিল।
জ্যাক লেমন
তৃতীয় জন উহলার  "জ্যাক" লেমন (John Uhler Jack Lemmon III, ৮ই ফেব্রুয়ারি, ১৯২৫ - ২৭শে জুন, ২০০১) ছিলেন একজন মার্কিন অভিনেতা ও সঙ্গীতজ্ঞ। তিনি আটবার একাডেমি পুরস্কারের মনোনয়ন লাভ করেন এবং দুইবার এই পুরস্কার লাভ করেন। তিনি ষাটের অধিক চলচ্চিত্রে অভিনয় করেন, যার মধ্যে রয়েছে সাম লাইক ইট হট, দি অ্যাপার্টমেন্ট, মিস্টার রবার্টস, ডেজ অব ওয়াইন অ্যান্ড রোজেস, দ্য গ্রেট রেস, ইর্মা লা দোস, দি অড কাপল, সেভ দ্য টাইগার, দ্য আউট-অফ-টাউনার্স, দ্য চায়না সিনড্রোম, মিসিং, গ্লেনগারি গ্লেন রস, টুয়েসডেজ উইথ মোরি, গ্রাম্পি ওল্ড মেন এবং গ্রাম্পিয়ার ওল্ড মেন। দ্য চায়না সিনড্রোম ও মিসিং চলচ্চিত্রের জন্য তিনি দুইবার শ্রেষ্ঠ অভিনেতা বিভাগে কান চলচ্চিত্র উৎসব পুরস্কার লাভ করেন।
প্রারম্ভিক জীবন
লেমন ১৯২৫ সালের ৮ই ফেব্রুয়ারি বোস্টনের নিকটবর্তী ম্যাসাচুসেটসের নিউটন শহরের নিউটন-ওয়েলেস্লি হাসপাতালে এলিভেটরে জন্মগ্রহণ করেন। তার পিতা হন উহলার লেমন জুনিয়র ছিলেন ডাফনাট কোম্পানির সভাপতি এবং মাতা মিলড্রেড বুর্গেস লারু। তিনি তার পিতামাতার একমাত্র সন্তান। লেমন ম্যাসাচুসেটসের নিউটন শহরের জন ওয়ার্ড এলিমেন্টারি স্কুল এবং ওয়েস্টন শহরের রিভার্স স্কুলে পড়াশুনা করেন। লেমন ১৯৪৩ সালে ফিলিপস একাডেমি এবং ১৯৪৭ সালে হার্ভার্ড কলেজে পড়াশুনা করেন। হার্ভার্ডে পড়াকালীন তিনি এলিয়ট হাউজে বসবাস করতেন এবং কয়েকটি নাট্য সংঘের সক্রিয় সদস্য ছিলেন ও হাস্টি পুডিং ক্লাবের সভাপতি ছিলেন। তিনি হার্ভার্ডের ডেলফিক ক্লাবেরও সদস্য ছিলেন।
সামরিক জীবন
হার্ভার্ডে লেমন ভি-১২ নেভি কলেজ ট্রেনিং প্রোগ্রামের সদস্য ছিলেন এবং মার্কিন যুক্তরাষ্ট্রের নৌবাহিনী থেকে পদোন্নতি লাভ করেন। তার সামরিক জীবন সমাপ্ত করে হার্ভার্ডে ফিরে আসার পূর্বে তিনি দ্বিতীয় বিশ্বযুদ্ধে একটি এয়ারক্রাফট ক্যারিয়ারের এনসাইন পদে কাজ করেন। ১৯৪৭ সালে একটি ডিগ্রিসহ যুদ্ধ সেবা বিজ্ঞান বিষয়ে স্নাতক শেষ করার পর, লেমন অভিনয়কে পেশা হিসেবে বেছে নেন এবং বেতার, টেলিভিশন ও ব্রডওয়েতে অভিনয় শুরু করেন। তিনি প্রশিক্ষক উটা হ্যাগেনের নিকট অভিনয় বিষয়ে পড়াশুনা করেন।
অভিনয় জীবন
লেমনের চলচ্চিত্রে অভিষেক হয় মাইকেল কার্টিজের ১৯৪৯ সালের দ্য লেডি টেক্‌স আ সেইলর চলচ্চিত্রে ক্ষুদ্র ভূমিকায় অভিনয়ের মধ্য দিয়ে। কিন্তু তিনি ১৯৫৪ সালে জুডি হলিডে'র বিপরীতে হাস্যরসাত্মক ইট শুড হ্যাপেন টু ইউ চলচ্চিত্রের পূর্ব পর্যন্ত তেমন পরিচিতি পান নি। পরের বছর জন ফোর্ড ও মেলভিন লেরয় পরিচালিত মিস্টার রবার্টস চলচ্চিত্রে ফ্রাঙ্ক থল্রো পালভার চরিত্রে অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন এবং শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন।
লেমন পরিচালক বিলি ওয়াইল্ডারের পছন্দের অভিনেতা ছিলেন এবং তার পরিচালিত সাম লাইক ইট হট, দি অ্যাপার্টমেন্ট, ইর্মা লা দোস, দ্য ফরচুন কুকি, আভান্তি! দ্য ফ্রন্ট পেজ, এবং বাডি বাডি চলচ্চিত্রে অভিনয় করেন। ১৯৫৯ সালে সাম লাইট ইট হট চলচ্চিত্রে জেরি "জেরার্ড" / ড্যাফনি চরিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ বিদেশি অভিনেতা বিভাগে বাফটা পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন। পরের বছর দি অ্যাপার্টমেন্ট চলচ্চিত্রে সি সি ব্যাক্সটার চরিত্রে অভিনয়ের জন্য তিনি পুনরায় শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ বিদেশি অভিনেতা বিভাগে বাফটা পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন।
সঙ্গীত জীবন
লেমন পিয়ানো তে আসক্ত ছিলেন এবং নিজে নিজেই পিয়ানো বাজানো শিখেন। এছাড়া তিনি হারমোনিকা, গিটার, অরগান ও ডাবল বেজ বাজাতে পারতেন। লেমনের গানের গোলা প্রথম শুনা যায় ১৯৫৫ সালের থ্রি ফর দ্য শো উইথ বেটি গ্রেবল ও মাই সিস্টার এইলিন চলচ্চিত্র দুটিতে। তিনি ১৯৫৬ সালে ইউ ক্যান্ট রান অ্যাওয়ে ফ্রম ইট চলচ্চিত্রে স্টাবি কাই ও জুন অ্যালিসনের সাথে গানে কণ্ঠ দেন। ১৯৫৮ সালে এপিক রেকর্ডস থেকে তার প্রথম একক অ্যালবাম আ টুইস্ট অব লেমন প্রকাশিত হয়।.১৯৫৯ সালে মেরিলিন মনরোর সাথে সাম লাইট ইট হট চলচ্চিত্রের চিত্রায়নের সময় তিনি তার দ্বিতীয় অ্যালবাম সাম লাইট ইট হট প্রকাশ করেন। এতে লেমনের কণ্ঠ গানের পাশাপাশি একটি একক পিয়ানো বাদনও রয়েছে।
এপিকের এই দুটি অ্যালবাম পরবর্তীতে ২০০১ সালে কালেক্টর্স চয়েস মিউজিকে আ টুইস্ট অব লেমন/সাম লাইট ইট হট নামে একক সিডিতে প্রকাশ হয়। কিন্তু এই অ্যালবামে ১৯৫৯ সালে প্রকাশিত "ড্যাফনি/স্লিপি লাগুন" ও ১৯৬০ সালে প্রকাশিত "আই এম ফরেভার ব্লোয়িং বাবলস/আই কভার দ্য ওয়াটারফ্রন্ট" গান দুটি ছিল না। এপিক রেকর্ডস ১৯৬০ সালে দি অ্যাপার্টমেন্ট চলচ্চিত্রের থিমের লেমনের পিয়ানোর একটি একক প্রকাশ করে। এটি লেমনের নিজের সুর লেমন ব্লুজ এই একক প্রকাশে সহায়তা করে। ১৯৬৩ সালে ক্যাপিটল রেকর্ডস থেকে লেমন তার তৃতীয় অ্যালবাম জ্যাক লেমন প্লেস পিয়ানো সিলেকশন্স ফ্রম ইর্মা লা দোস প্রকাশ করে।
মৃত্যু
লেমন মূত্রতলিতে ক্যান্সারে আক্রান্ত হয়ে ২০০১ সালের ২৭শে জুন লস অ্যাঞ্জেলেসের একটি হাসপাতালে মৃত্যুবরণ করেন। তিনি তার মৃত্যুর দুই বছর পূর্ব থেকে এই রোগের সাথে সংগ্রাম করছিলেন। তাকে ক্যালিফোর্নিয়ার ওয়েস্টউড ভিলেজ মেমোরিয়াল পার্ক সিমেট্রিতে তার বন্ধু ও সহ-অভিনেতা ওয়াল্টার ম্যাথাউয়ের পাশে সমাহিত করা হয়। ম্যাথু লেমনের ঠিক এক বছর পূর্বে মারা যান। তার সমাধির পাথরে তার একটি চলচ্চিত্রের মত "জ্যাক লেমন ইন" লেখা রয়েছে।
উমেশচন্দ্র বটব্যাল
উমেশচন্দ্র বিদ্যালঙ্কার বটব্যাল (১৮৫২-১৮৯৮) ছিলেন উনবিংশ শতাব্দীর একজন বাঙালি সাহিত্যিক ও ম্যাজিস্ট্রেট। তিনি বঙ্গীয় সাহিত্য পরিষদের একজন সক্রিয় সদস্য ছিলেন। মালদহে একটি প্রাচীন তাম্রলিপি আবিষ্কারের জন্য তাকে বিশেষভাবে স্মরণ করা হয়।
জন্ম
উমেশচন্দ্র ১৮৫২ সালের ৩০ আগস্ট হুগলি জেলার খানাকুলের নিকটবর্তী রামনগর গ্রামে জন্মগ্রহণ করেন। তার পিতার নাম দুর্গাচরণ বটব্যাল এবং দাদার নাম রামকানাই। রামকানাই ছিলেন তান্ত্রিক সাধক এবং ’জগদীশ্বরী’ যন্ত্রের প্রবর্তক।
শিক্ষা জীবন
উমেশ তার স্কুল জীবন অতিবাহিত করেন খানাকুল-কৃষ্ণনগর ইংরেজি-সংস্কৃত বিদ্যালয়ে। ১৮৬৮ সালে তিনি সেখান থেকে এন্ট্রাস পরীক্ষায় অংশগ্রহণ করেন এবং প্রথম বিভাগে উত্তীর্ণ হয়ে বৃত্তি লাভ করেন। তারপর তিনি কলকাতা যান এবং সংস্কৃত কলেজে ভর্তি হন।
১৮৭০ সালে তিনি এফএ পরীক্ষায় প্রথম বিভাগে উত্তীর্ণ হন এবং উচ্চ শিক্ষার জন্য প্রেসিডেন্সি কলেজে ভর্তি হন। সেখানে তিন বছর অধ্যায়ন করে ১৮৭৩ সালে প্রথম বিভাগে বিএ ডিগ্রি অর্জন করেন। এরপর তিনি আবার সংস্কৃত কলেজে ফিরে আসেন এবং স্নাতকোত্তর পর্যায়ে অধ্যায়ন শুরু করেন। ১৮৭৪ সালে তিনি এ কলেজে এমএ পরীক্ষা দিয়ে প্রথম স্থান অধিকার করেন। ১৮৭৬ সালে তাকে প্রেমচাঁদ-রায়চাঁদ বৃত্তি প্রদান করা হয়।
কর্মজীবন
উমেশচন্দ্র তার কর্মজীবনে বিচিত্র পেশায় নিয়োজিত ছিলেন। তিনি শিক্ষকতার মাধ্যমে তার কর্মজীবন শুরু করেন। তিনি বেশ কিছু দিন নড়াইল ইংরেজি বিদ্যালয়ে প্রধান শিক্ষকের পদে অধিষ্ঠিত ছিলেন।
১৮৭৭ সালের আগস্টে তাকে স্ট্যাটুটরি সিভিল সার্ভিসের জন্য মনোনিত করা হয়। ১৮৯১ সালে তিনি ম্যাজিস্ট্রেট হিসেবে দায়িত্ব গ্রহণ করেন। এরপর তিনি বীরভূম, বাঁকুরা, মালদহ, হাওড়া ও বগুড়া সহ বিভিন্ন স্থানে ম্যাজিস্ট্রেটের দায়িত্ব পালন করেন।
মালদহে থাকাকালীন ১৮৯৩ সালে তিনি খালিমপুর গ্রাম থেকে একটি তাম্রপট্টলিপি উদ্ধার করেন। জানা যায়, রাজা ধর্ম্মপাল শান্ডিল্য গোত্রের ব্রাক্ষ্মণদের পূর্বপুরুষ- ভট্টনারায়ণকে এটি প্রদান করেছিলেন। উমেশ এর পাঠোদ্ধার করেন এবং তা ইংরেজিতে এশিয়াটিক সোসাইটি র জার্নালে ও বাংলায় ’সাধনা’ পত্রিকায় প্রকাশ করেন।
সাহিত্য চর্চা
১৮৯৩ সালের ২৬ নভেম্বর দি বেঙ্গল একাডেমি অব লিটারেচারের ১৭ তম অধিবেশনে উমেশচন্দ্র সংস্থাটির সদস্যপদ লাভ করেন। তার পরামর্শক্রমেই ১৮৯৪ সালের ১৮ ফেব্রুয়ারি সংস্থাটির নাম পরিবর্তন করে বঙ্গীয় সাহিত্য পরিষদ রাখা হয়।
মৃত্যু
উমেশচন্দ্র ব্যাটবল ১৮৯৮ সালের ১৬ জুলাই বগুড়া য় পরলোক গমন করেন।
২০১৫-এর এভারেস্ট পর্বত তুষারধ্বস
২০১৫-এর মাউন্ট এভারেস্ট ভূমিকম্প ২০১৫ খ্রিস্টাব্দে নেপালে সংগঠিত ভূমিকম্পের অংশ।
হতাহত
ভূমিকম্পের ফলে মাউন্ট এভারেস্টে যে তুষারধ্বস ঘটে, তাতে এভারেস্ট বেস ক্যাম্পে বেশ কয়েকজন পর্বতারোহীর মৃত্যু ঘটে।  ভারতীয় সেনাবাহিনীর একটি পর্বতারোহী দল ১৮টি মৃতদেহ এবং ৬১ জন আটকে পড়া পর্বতারোহী উদ্ধার করেছেন।   গুগলের প্রকৌশলী মার্কিন যুক্তরাষ্ট্রের ড্যান ফ্রেডিনবার্গ ও তাঁর তিনজন সহকর্মী গুগল আর্থ প্রকল্পের জন্য সমীক্ষা করার সময় তুষারধ্বসে এখানে মৃত্যুবরণ করেন।  ৭০০ থেকে ১০০০ জনেরও বেশি পর্বতারোহী ভূমিকম্পের সময় মাউন্ট এভারেস্ট ও এভারেস্ট বেস ক্যাম্পে ছিলেন বলে জানা যায়, যাদের মধ্য কমপক্ষে ৬১ জন গুরুতর ভাবে আহত হয়েছেন। পর্বতগাত্রের উচ্চ ক্যাম্পে অবস্থিত পর্বতারোহীদের সংখ্যা এখনো অজানা।
উদ্ধারকার্য্য
২৬শে এপ্রিল ভারতীয় সেনাবাহিনীর হেলিকপ্টার উদ্ধারকারী দল মাউন্ট এভারেস্ট পৌঁছে গুরুতর আহত বাইশজনকে ফেরিচে নিয়ে যায় কিন্তু খারাপ আবহাওয়ার জন্য উদ্ধারকার্য্য বন্ধ রাখা হয়। সেই দিন অপর একটি হেলিকপ্টার এভারেস্ট ক্যাম্প-১ থেকে বেশ কয়েকজন আটকে থাকা পর্বতারোহীকে উদ্ধার করে।
ইয়ানা গুপ্তা
ইয়ানা সেন গুপ্তা (Jana Synková) মুম্বাইয়ের একজন চেক মডেল ও অভিনেত্রী। তিনি চেক প্রজাতন্ত্রের নাগরিক। তিনি লেখিকা হিসেবে হাউ টু লাভ ইওর বডি অ্যান্ড গেট দা বডি ইউ লাভ নামে একটি বই লিখেছেন। বাগান ও পার্ক স্থাপত্যের উপর স্নাতক হওয়ার পর তিনি জাপান গিয়েছিলেন। সেখানে তিনি বেশ কিছু দিন মডেলিং এর সাথে জড়িত ছিলেন। তার প্রবল কর্ম উদ্দীপনা তাকে ভারতে নিয়ে আসে। ভারতে এসে তিনি সত্যাকাম গুপ্তার প্রেমে পড়েন ও তাকে বিয়ে করেন। পরবর্তীতে তিনি তার পদবী পরিবর্তন করেন এবং পুনেতে (মহারাষ্ট্র, ভারত) বাস করা শুরু করেন। বিয়ের পর তিনি মুম্বাইয়ে লিমকা, এমটিভি ল্যাকমির সাথে মডেলিং অব্যাহত রাখেন। দাম ছবির একটি আইটেম গানের মাধ্যমে তিনি বলিউডে যাত্রা শুরু করেন।
বাক্তিগত জীবন
তিনি ২০০১ সালে সত্যাকাম গুপ্তাকে বিয়ে করেন ও ২০০৫ সালে তাদের বিবাহবিচ্ছেদ হয়। তার প্রধান শখগুলো হচ্ছে গীটার বাজানো, নৃত্য, বাঁশি বাজানো, স্বাস্থ্য, ফিটনেস, অ্যারোবিক্স ও কম্পিউটার। তিনি নিরামিষাশী। স্থানীয় চেক ভাষা ছাড়াও তিনি স্প্যানিশ, জাপানি, ইংরেজি এবং অল্প হিন্দি ও উর্দু জানেন।
সাক্ষী (হিন্দু দর্শন)
সাক্ষী (সংস্কৃত: साक्षी), হিন্দু দর্শনে 'বিশুদ্ধ চেতনা' কে বোঝায় যা বিশ্বকে প্রত্যক্ষ করে কিন্তু প্রভাবিত বা জড়িত হয় না। সাক্ষী সময়, স্থান ও অভিজ্ঞতার ত্রয়ী, অভিজ্ঞ; সাক্ষী সব চিন্তা, কথা এবং কাজকে তাদের সাথে হস্তক্ষেপ না করে বা তাদের দ্বারা প্রভাবিত না হয়ে সাক্ষী হন। সাক্ষী বা শিব, শক্তি সহ ব্রহ্মকে প্রতিনিধিত্ব করে, সম্পূর্ণতা নিজেই তার সবচেয়ে মৌলিক অবস্থায়, সমস্ত শক্তির ধারণা, যা হিন্দুধর্মের প্রাচীন দার্শনিক গ্রন্থে প্রকাশিত হয়েছে।
সাক্ষী মানে 'পর্যবেক্ষক', 'প্রত্যক্ষদর্শী' বা 'সর্বোচ্চ সত্তা', হল আত্মা, অপরিবর্তনীয় শাশ্বত বাস্তবতা, বিশুদ্ধ চেতনা ও জ্ঞান। এটি সেই চিরন্তন সত্তা যা চিন্তা ও জিনিসের জগতে এই সমস্ত অবিরাম প্রবাহ ও পরিবর্তনের সাক্ষী, 'সাক্ষী' বা উচ্চতর 'অহং', অনুষদ যা ব্যক্তিত্বকে উপলব্ধি করে।
সাক্ষী সূক্ষ্ম দেহের "অহং" অংশে তার উদ্ভাসকে (চিচ্ছায়া) ধার দেয়, যার মধ্যে রয়েছে মন, বুদ্ধি, স্মৃতি ও অহং। মন, অহং ও সাক্ষী, সকলেই ভিন্ন ভিন্ন কাজ করে কিন্তু কাজের পার্থক্য মানে প্রকৃতি বা সারমর্মের পার্থক্য নয়।
কিরণ রাও
কিরণ রাও (ইংরেজি: Kiran Rao) (জন্ম: ৭ নভেম্বর ১৯৭৩) একজন ভারতীয় চলচ্চিত্র প্রযোজক, চিত্রনাট্যকার, এবং পরিচালক।
প্রাথমিক জীবন
কিরণ রাও ৭ নভেম্বর ১৯৭৩ সালে বেঙ্গালুরুর একটি রাজকীয় পরিবারে জন্মগ্রহণ করেন। তার পৈতৃক পিতামহ জে. রামেশ্বর রাও ছিলেন একজন ওয়ানাপার্থীর রাজা। তিনি কলকাতায় বেড়ে ওঠেন, যেখানে তিনি লরেটো হাউস এবং লা মার্টনেরি কলকাতায় উপস্থিত ছিলেন। ১৯৯২ সালে তার বাবা কলকাতা ছেড়ে যাবার সিদ্ধান্ত নেওয়ায় তিনি মুম্বইয়ে স্থানান্তরিত হন। তিনি ১৯৯৫ সালে অর্থনীতি বিষয়ে স্নাতক করেন, মুম্বইয়ের সোপিয়া কলেজ ফর উইমনে থেকে। তিনি দুই মাসের জন্যে সোফিয়া পলিটেকনিকে সামাজিক যোগাযোগ মাধ্যমে কাজ করেন, কিন্তু তারপর দিল্লি চলে যান। তিনি নয়া দিল্লির জামিয়া মিল্লিয়া ইসলামিয়া এজেকে মাস কমিউনিকেশন রিসার্চ সেন্টার থেকে স্নাতোকোত্তর সম্পন্ন করেন। বলিউড অভিনেত্রী অদিতি রাও হায়দারি তার প্রথম মাতৃক চাচাত বোন।
তুর্কমেনিস্তান
তুর্কমেনিস্তান (Türkmenistan ত্যুর্ক্‌মেনিস্তান্‌) মধ্য এশিয়ার দক্ষিণ-পশ্চিম অংশের একটি প্রজাতান্ত্রিক রাষ্ট্র। এর উত্তরে কাজাখস্তান ও উজবেকিস্তান, পূর্বে উজবেকিস্তান ও আফগানিস্তান, দক্ষিণে আফগানিস্তান ও ইরান এবং পশ্চিমে কাস্পিয়ান সাগর। আশখাবাদ তুর্কমেনিস্তানের রাজধানী ও বৃহত্তম শহর।
তুর্কমেনিস্তানের সরকারি ভাষা তুর্কমেন। তুর্কমেনরা এখানকার সংখ্যাগরিষ্ঠ জাতি। পূর্বে দেশটি তুর্কমেন সোভিয়েত সমাজতান্ত্রিক প্রজাতন্ত্র নামে পরিচিত ছিল ও সোভিয়েত ইউনিয়নের অংশ ছিল। ১৯৯১ সালে এটি স্বাধীনতা ঘোষণা করে এবং ১৯৯২ সালে নতুন সংবিধান কার্যকর করে।
ব্যুৎপত্তি
তুর্কমেনিস্তানের নামকে (Türkmenistan) দুটি অংশে বিভক্ত করা যেতে পারে: তুর্কমেন ও ফার্সি প্রত্যয় -স্থান, যার অর্থ "স্থান" বা "দেশ"। "তুর্কমেন" নামটি তুর্ক থেকে এসেছে, এবং প্রত্যয় -মেন এসেছে সোগডীয় থেকে, যার অর্থ "প্রায় তুর্ক", যা তুর্কি রাজবংশীয় পৌরাণিক পদ্ধতির বাইরে তাদের অবস্থানের প্রসঙ্গকে বুঝায়। তবে কিছু পণ্ডিত মনে করেন যে প্রত্যয়টি একটি "তীব্রতাবর্ধনকারী" শব্দ, যার ফলে তুর্কমেনের অর্থ দাঁড়ায় "খাঁটি তুর্ক" বা "তুর্কি তুর্ক"।
ইবনে কাছিরের মতো মুসলিম ইতিহাসবিদদের মতে, যে তুর্কমেনিস্তানের ব্যুৎপত্তিটি তুর্ক ও ঈমান (إيمان, "আস্থা, ধর্মবিশ্বাস") শব্দ থেকে এসেছে, যা ৯৭১ সালে দুই লক্ষ পরিবার ইসলামে ধর্মান্তরিত হবার ঘটনাকে নির্দেশ করে।
১৯৯১ সালে স্বাধীনতা গণভোটের পরে তুর্কমেনিস্তান সোভিয়েত ইউনিয়ন থেকে তার স্বাধীনতা ঘোষণা করে। ফলস্বরূপ, সাংবিধানিক আইনটি সে বছরের ২৭ শে অক্টোবর গৃহীত হয় এবং সংবিধানের অনুচ্ছেদ ১ রাষ্ট্রের নতুন নাম নির্ধারন করে: তুর্কমেনিস্তান (Türkmenistan / Түркменистан)।
তুর্কমেন এসএসআর-এর একটি সাধারণ নাম ছিল তুর্কমেনিয়া (Туркмения), যা দেশটির স্বাধীনতার কয়েকটি প্রতিবেদনে ব্যবহৃত হয়েছিল।